NORAKSTS

|  |  |
| --- | --- |
| 28.11.2024. | Nr.15/9 |

**ATĻAUJA JAUNAS ATKRITUMU APSAIMNIEKOŠANAS DARBĪBAS UZSĀKŠANAI NEKUSTAMAJĀ ĪPAŠUMĀ**

**DZELZCEĻNIEKU IELĀ 8D, JELGAVĀ**

2024. gada 7. jūnijā saņemts SIA “Varimets” (turpmāk – Uzņēmums) (reģistrācijas Nr.43603045830, juridiskā adrese: Celtnieku iela 9-31, Āne, Cenu pagasts, Jelgava novads, LV-3043) iesniegums, kurā lūdz pašvaldību saskaņot jaunas atkritumu apsaimniekošanas darbības uzsākšanu nekustamajā īpašumā Dzelzceļnieku ielā 8D (kadastra apzīmējums 09000070449) Jelgavā, un 2024. gada 10. septembrī un 2024. gada 21. oktobrī iesniegta papildinformācija par plānoto atkritumu apsaimniekošanas darbību minētajā adresē.

Saskaņā ar Zemgales rajona tiesas Jelgavas pilsētas zemesgrāmatas datiem, nekustamais īpašums Dzelzceļnieku ielā 8D, Jelgavā pieder fiziskai personai, ar kuru Uzņēmumam 2024. gada 25. jūlijā noslēgts nekustamā īpašuma nomas līgums 25/07/2024.

Uzņēmums Dzelzceļnieku ielā 8D, Jelgavā plāno:

1) pieņemt, pārkraut un šķirot melnos un krāsainos metāllūžņus, t.sk nebīstamos atkritumus līdz 20 000 tonnām/gadā un bīstamos atkritumus līdz 6 000 tonnām/gadā, tajā skaitā 3 000 tonnas/gadā nolietoti transporta līdzekļi. Objektā uz vietas paredzēts uzglabāt līdz 1000 tonnas nebīstamo atkritumu un līdz 49,9 tonnām bīstamo atkritumu.

2) veikt nolietotu transporta līdzekļu apstrādi;

3) apsaimniekot nebīstamos nemetāliskos atkritumus (plastmasa, stikls, koks, papīrs, kartons, būvniecības un būvju nojaukšanas atkritumi) nelielos apjomos (kopējais apjoms līdz 2 000 tonnām gadā, pagaidu uzglabāšanas apjoms līdz 100 tonnām).

Visi atkritumi līdz to nodošanai atkritumu apsaimniekotājiem tiks uzglabāti tikai speciāli aprīkotās un tam paredzētās vietās – uz ūdeni un piesārņojošas vielas necaurlaidīga seguma. Tiks uzstādītas nokrišņu ūdeņu savākšanas un attīrīšanas iekārtas. Nebīstamie metāllūžņi tiks uzglabāti gan konteineros, gan krautnēs, pārējie atkritumi – konteineros.

Saskaņā ar Pašvaldību likuma 4.panta pirmās daļas 15.punktu un Jelgavas pilsētas teritorijas plānojumu (apstiprināts ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), nekustamajām īpašumam Dzelzceļnieku ielā 8D (kadastra apzīmējums 09000070449) Jelgavā, noteiktā atļautā izmantošana ir “Rūpnieciskās apbūves teritorija”, kurā viens no teritorijas galvenajiem izmantošanas veidiem ir “Atkritumu apsaimniekošanas un pārstrādes uzņēmumu apbūve”.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā.

 Pamatojoties uz Pašvaldību likuma 10. panta pirmās daļas 21.punktu, Atkritumu apsaimniekošanas likuma 8.panta pirmās daļas 2.punktu un SIA “Varimets” 2024. gada 7. jūnijā iesniegumu, 2024. gada 10. septembra un 2024. gada 21. oktobra papildinformāciju par jaunas atkritumu apsaimniekošanas darbības uzsākšanu - metāllūžņu noliktavas izveidi un nolietoto transportlīdzekļu apstrādi, Dzelzceļnieku ielā 8D, Jelgavā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut uzsākt jaunu atkritumu apsaimniekošanas darbību - metāllūžņu noliktavas izveidi un nolietotu transporta līdzekļu apstrādi, ievērojot normatīvajos aktos par atkritumu apsaimniekošanu noteiktās prasības, Dzelzceļnieku ielā 8D (kadastra apzīmējums 09000070449), Jelgavā.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas iela 19, Jelgava, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī